GiliGold/VAD_KnessetCorpus huggingface dataset:
יוליה שמאלוב-ברקוביץ: בגלל זה צעד קדימה, צעד אחורה, צעד קדימה.
תמר פינקוס: זה בעיקר כושר הלשון.
יואל חסון: אדוני היושב-ראש, אני חושב ששבועיים - - -
כרמל שאמה-הכהן: לא, שבועיים - - -
יואל חסון: ורגע, דמי הרשמה – דמי הרשמה יוחזרו, שלא ייראו בדמי ההרשמה עונש.
יואל חסון: צריך לטפל בדמי ההרשמה.
אלכס מילר: מה זה דמי הרשמה?
יואל חסון: כי אחרת, ישתמשו פה בדמי ההרשמה להעניש את - - -
כרמל שאמה-הכהן: יש אצלכם דמי הרשמה?
כרמל שאמה-הכהן: אין דמי הרשמה.
חנה וינשטוק-טירי: מה זה - - -
יואל חסון: ברוב חדרי הכושר יש דמי הרשמה.
גיא בלנקשטיין: יש כאלה שיש ויש כאלה שאין, כמו הרבה דברים שעוד לא נגעתם בהם.
אתי בנדלר: דמי טיפול בשל - - -.
אתי בנדלר: זאת אומרת, לא ניתן יהיה לגבות שום-דבר נוסף: לא דמי-ביטול, ולא סכום אחר - - -.
אתי בנדלר: דמי טיפול - - -
כרמל שאמה-הכהן: זה גלום - - -
גיא בלנקשטיין: יש הרבה מאוד דברים, כי יש גם מסלולים שאני עם ליווי אישי.
גיא בלנקשטיין: אז אתה גם גובה עליהם תשלום נוסף.
גיא בלנקשטיין: אז גם את זה לא נוכל לעשות?
יואל חסון: לא, זה לא קשור.
יואל חסון: מה אימון אישי?
גיא בלנקשטיין: אז לכן אני אומר: גם בדמי-רישום, יש מקומות שברישום נותנים שירות מסוים שלא קיים אצל אחרים, ועל זה הם לוקחים.
יואל חסון: דמי הרישום יהיו חייבים להיות חלק מהמחיר הסופי של המנוי.
יואל חסון: הם לא יהיו בנוסף.
יואל חסון: כי אם הם יעשו אותם בנוסף, אז זה קנס.
יואל חסון: כי - - - יחזירו לו רק את זה, חוץ מדמי ההרשמה.
יואל חסון: אתה מבין?
תמר פינקוס: והם לא מחזירים - - -
אבי אלמוג: חבר הכנסת חסון, בדמי-הרישום יש פגישה עם דיאטנית, ויש ייעוץ אישי, ויש - - - תכנית אימון.
יואל חסון: תשלב את זה בעלות המנוי, ואז זה יתחלק ל-12 חודשים - - -
תמר פינקוס: זו בדיוק המשמעות של מחיר כולל שנדרש לפי חוק הגנת הצרכן.
כרמל שאמה-הכהן: או קח על זה תשלום בנפרד.
כרמל שאמה-הכהן: מראש.
גיא בלנקשטיין: כשאתם מדברים על הצרכן הממוצע שמגיע להתעניין, הוא לא יודע באמת מה הוא מקבל ואת המונחים האלה, עד שהוא חווה אותם בפעם הראשונה.
כרמל שאמה-הכהן: רגע, אבל אם נתת לו איזה שירות אקסטרה של דיאטנית, קח על זה.
כרמל שאמה-הכהן: אבל אתה רוצה על זה תשלום, קח על זה תשלום בנפרד.
גיא בלנקשטיין: אז זה בדמי-הרישום.
גיא בלנקשטיין: זה בדמי-הרישום.
יואל חסון: אני רוצה להסביר לך, אדוני היושב-ראש, זה חשוב.
כרמל שאמה-הכהן: אם הוא הביא שירות, מגיע לו כסף?
תמר פינקוס: אדוני, אני רוצה להגיד משהו: יש סעיף ברור וחד-משמעי בחוק הגנת הצרכן, - -
תמר פינקוס: - - שמדבר על מחיר כולל.
תמר פינקוס: אז עם הייעוץ עם הדיאטנית, והרישום של הדף, הוא חובה.
תמר פינקוס: חובה.
תמר פינקוס: אז זה צריך להיות חלק מהמחיר הכולל, ואי-אפשר לתת אותו בנפרד.
תמר פינקוס: אם אני רוצה ללכת לחדר-כושר, ואני אחליט אם אני רוצה לקחת דיאטנית או לא רוצה לקחת דיאטנית - - -
כרמל שאמה-הכהן: היועצת המשפטית של הוועדה אמרה שאת צודקת במאה אחוז.
כרמל שאמה-הכהן: בזה תם - - -
לאה ורון: - - - למאסז'.
יואל חסון: גם ככה יש את - - - למאסז' ודיאטנית.
עמיר פרץ: רגע, אבל נניח שמי שהגיע לפגישה כזאת החליט לא להצטרף.
תמר פינקוס: זה כמו ייעוץ על קניית מטבח.
תמר פינקוס: אני נכנסת לחנות, מקבלת ייעוץ.
תמר פינקוס: לא קניתי, לא שילמתי.
תמר פינקוס: קניתי, שילמתי על המטבח.
אתי בנדלר: ויש כאלה שאומרים מראש: אתה בא לייעוץ בלבד, אני גובה 500 שקלים.
אתי בנדלר: אם תעשה מנוי, אני אוריד לך את 500 השקלים.
תמר פינקוס: אבל אז זה יהיה חלק מהמחיר הכולל.
תמר פינקוס: כי עם דיאטנית ורופא - - -
עמיר פרץ: אם הוא יצטרף, זה חלק מהמחיר הכולל.
תמר פינקוס: ואם לא, אז הוא לקח ייעוץ.
יואל חסון: דמי ההרשמה עלולים להיות קנס עקיף.
יואל חסון: זה לא - - -
כרמל שאמה-הכהן: שר התעשייה, המסחר והתעסוקה יוכל, באישור ועדת הכלכלה - - -
יואל חסון: רגע, איך טיפלנו בדמי-ההרשמה?
כרמל שאמה-הכהן: היא אמרה שיש לזה טיפול כבר בחוק.
כרמל שאמה-הכהן: חוק הגנת הצרכן.
יואל חסון: לא, אבל - - -
קריאה: פה יש מחיר כולל.
כרמל שאמה-הכהן: מה שאתה אמרת, נו.
תמר פינקוס: אי-אפשר לפצל.
אתי בנדלר: שזה כל הסכומים ששולמו, יחושבו - - -
קריאה: אי-אפשר לפצל.
תמר פינקוס: מי שמפצל את זה זו בעצם עבירה, ואנחנו בודקים.
תמר פינקוס: אנחנו לא מרשים את זה אצל סוכני נסיעות, ולא בחברות תעופה, ואנחנו לא מרשים את זה גם במכוני-כושר.
תמר פינקוס: ואם מישהו עושה את זה, הוא מפר את החוק.
תמר פינקוס: וטוב שהאירו את עינינו, כי תיעשה ביקורת.
כרמל שאמה-הכהן: שר התעשייה, המסחר והתעסוקה, באישור ועדת הכלכלה, יוכל לשנות את אותו רכיב שנמצא – נגדיר אותו איך – לקבוע אותו בין אפס ל-20%.
עמיר פרץ: למה לך להגביל אותו?
אתי בנדלר: למה להגביל?
אתי בנדלר: אפשר לשנות את השיעור, באישור ועדת הכלכלה.
אתי בנדלר: - - - של 100%, הוועדה לא תאשר לו אותו.
עמיר פרץ: יבוא לוועדה, מה - - -
יואל חסון: הוועדה לא תאשר לו.
כרמל שאמה-הכהן: אני סומך על הוועדה.
כרמל שאמה-הכהן: גמרנו את הפרק.
כרמל שאמה-הכהן: עכשיו מקרים מיוחדים: אמרנו פטירה.
אתי בנדלר: רגע, יש מקרים מיוחדים שבהם לא ניתן יהיה לגבות בכלל דמי-ביטול.
כרמל שאמה-הכהן: פטירה.
אתי בנדלר: פטירת המנוי, או קרוב משפחה ראשון שלו.
כרמל שאמה-הכהן: לא, שהוא מנוי.
אתי בנדלר: חס-וחלילה יש למישהו מנוי, - - - הוא כבר נפטר, והוא יושב שנת אבל.
אתי בנדלר: מה.
עמיר פרץ: אסון בבית או לא יודע.
עמיר פרץ: היא צודקת.
עמיר פרץ: נניח שמישהו חלילה נפטר לו, - - - ילד בבית, אז הוא לא בא.
אתי בנדלר: - - - או בן משפחתו מקרבה ראשונה.
כרמל שאמה-הכהן: את זה אי-אפשר לתכנן, אתה אומר.
יואל חסון: הוראת רופא.
אתי בנדלר: הוראת רופא.
אתי בנדלר: עכשיו, - -
אלכס מילר: איזה רופא?
חיים פרנקל: מה זה הוראת רופא?
אתי בנדלר: - - זהו, לעניין רופא – יש כאן - - -
אלכס מילר: מומחה אולי, לא?
אלכס מילר: לא רופא משפחה, מומחה.
אלכס מילר: אולי רופא - - -
גיא בלנקשטיין: אולי שהמדינה תקנה את מועדוני הכושר, ואז - - -
יוליה שמאלוב-ברקוביץ: מה זה הוראת רופא?
יוליה שמאלוב-ברקוביץ: סליחה, לא הבנתי מה זה הוראת רופא.
כרמל שאמה-הכהן: רגע, מה קורה עם בן-אדם שחולה?
כרמל שאמה-הכהן: איך זה עובד היום?
כרמל שאמה-הכהן: תגיד לנו.
הילה דוידוביץ-בלומנטל: עורכת-הדין בנדלר, - - -
הילה דוידוביץ-בלומנטל: - - - כל העקרונות פה - - -
אתי בנדלר: כל העקרונות, זה הרבה עקרונות.
חנה וינשטוק-טירי: על מה הביטול, בעצם?
כרמל שאמה-הכהן: בן-אדם שקיבל פריצת דיסק, מה הוא עושה עם המנוי?
גיא בלנקשטיין: קודם-כל, גם עם פריצת דיסק יש הרבה דברים שהדרך היחידה לעשות אותם זה במועדוני הבריאות והכושר, כדי לצאת מפריצת הדיסק.
תמר פינקוס: אבל אם הרופא אומר שלא, זה בדיוק העניין, מביאים תעודה רפואית, והם - - -
גיא בלנקשטיין: גברתי, אם אפשר לדבר פעם אחת בלי שתתפרצי.
גיא בלנקשטיין: יש היום, כתוב בחוק הספורט ובחוק מועדוני הכושר שכדי להתאמן צריך אישור רפואי.
גיא בלנקשטיין: כדי לתת לך להתאמן, מועדוני הכושר דורשים ממך להביא את האישור, על-פי נוסח חוק הספורט.
כרמל שאמה-הכהן: ברור, אחרי חודשיים.
גיא בלנקשטיין: אם נוצרת בעיה – אני יכול להעיד איך קורה אצלנו, ואני מניח שזה קורה ברוב המקומות – - -
כרמל שאמה-הכהן: אז תסביר לנו איך זה קורה.
גיא בלנקשטיין: - - שאם בן-אדם מביא אישור מרופא מומחה, ועל בעיה שאומרת שאסור לו להתאמן בחדר-כושר – עד חצי שנה, אנחנו נותנים לו אפשרות להקפיא.
גיא בלנקשטיין: מעל חצי שנה, אנחנו מחזירים לו את מלוא כספו, ללא דמי-ביטול, ללא דמי-יציאה, וללא שום-דבר.
כרמל שאמה-הכהן: אז עוד פעם:
כרמל שאמה-הכהן: עד חצי שנה - - -
גיא בלנקשטיין: אם יש לו סיבה רפואית שכרגע מגבילה אותו עד חצי שנה, אז אנחנו עוצרים לו את המנוי, ונותנים לו את התקופה כשהוא חוזר ומחלים.
אבי אלמוג: הרופא המליץ על חודש מנוחה.
גיא בלנקשטיין: אם אמר לו חודש מנוחה – כי בפריצת דיסק, למשל, אומרים לו: קודם-כל, בוא ניתן לך זריקה, תנוח שבועיים-שלוש, ואז תחזור לפעילות כמו שאני מבקש.
גיא בלנקשטיין: ואז המקום הנכון הוא, בדרך-כלל, גם אצלנו.
גיא בלנקשטיין: אם זה לתקופה של מעל שישה חודשים, אז הוא מביא אישור מאותו אורטופד, ואנחנו מחזירים לו את מלוא כספו.
יואל חסון: ואם זה שלושה חודשים?
יואל חסון: מה.
גיא בלנקשטיין: אז הוא מקבל הקפאה לשלושה חודשים.
גיא בלנקשטיין: לא עולה לו כלום.
עמיר פרץ: זו הקפאה - - -.
עמיר פרץ: הקפאה - - -
גיא בלנקשטיין: הוא מקבל החזר מלא על התקופה הזאת, כאילו הוא עשה מנוי ל-15 חודשים.
יואל חסון: ואם אדם שבר את הרגל, לשלושה חודשים, ואחרי זה הוא לא מרגיש - - -
גיא בלנקשטיין: יש הרבה מקרים: ואם אדם יצא למילואים, אנחנו נותנים לו; ואם בן-אדם יצא לירח-דבש; ואם בן-אדם יוצא לחודש בקיץ – יש המון מקרים.
גיא בלנקשטיין: אתם לא יכולים להיכנס לכול.
יואל חסון: לא, אני לא מדבר על דברים כאלה.
יואל חסון: את זה אני מבין.
יואל חסון: ההקפאות הקטנות זה בסדר.
יואל חסון: אתה מדבר על רופא מומחה, אבל.
יואל חסון: זו ההגדרה.
אתי בנדלר: אני צריכה לבדוק אם ההגדרה היא רופא מומחה.
אתי בנדלר: יש תקנות בעניין הזה שהן אינן לפניי.
כרמל שאמה-הכהן: רגע, מה זה?
כרמל שאמה-הכהן: צריכים תקנון של כולם?
גיא בלנקשטיין: לא, לא, לא.
גיא בלנקשטיין: אני מדבר בשמי.
אבי אלמוג: לא.
אבי אלמוג: כל מועדון עם התקנון שלו.
כרמל שאמה-הכהן: איך זה אצלך?
אבי אלמוג: אנחנו נותנים, בתקופות עד חודשיים – זה שונה כאן – - - -
כרמל שאמה-הכהן: הקפאה.
אבי אלמוג: הקטע הזה של הקפאת מנוי.
אבי אלמוג: אני חושב שהמושג הזה של הקפאה וביטול מנוי - - -
יוליה שמאלוב-ברקוביץ: בתקופה הזו אתה לא לוקח כסף.
עמיר פרץ: הוא מקפיא, ואחר-כך הוא מחזיר את החודשיים.
יוליה שמאלוב-ברקוביץ: ואז אתה מחזיר לו חודשיים, אחרי השנה.
עמיר פרץ: כמו שאת מקפיאה ביטוח.
אבי אלמוג: או מקפיא לו חודשיים או מזכה אותו.
אבי אלמוג: אצלנו, מכיוון שהתאריכים הם לא שנה מיום ההרשמה, אני מזכה אותו בקטע הכספי.
אבי אלמוג: בשנה הבאה הוא ישלם לי על עשרה חודשים במקום על 12 חודשים.
עמיר פרץ: כמו שאת מוכרת אוטו, ומקפיאה ביטוח.
גיא בלנקשטיין: יש גם אלמנטים של תחרות בשוק הזה, צריך לתת להם גם-כן לעבוד.
גיא בלנקשטיין: יש הבדלים, ניואנסים, בדברים האלה.
גיא בלנקשטיין: אנחנו נוהגים, לכל חייל מילואים להחזיר את מלוא תקופת המנוי, גם אם הוא יצא לחד-יומי.
גיא בלנקשטיין: אבל זה אנחנו.
גיא בלנקשטיין: יש מנכ"ל שעושה מילואים.
גיא בלנקשטיין: לא כל חברה תעשה את מה שהיא רואה לנכון.
זאב פרידמן: בתלונות שאנחנו מקבלים במועצה הישראלית לצרכנות, אנחנו מוצאים לא אחת תלונות של צרכנים שנתקלו בבעיות בדיוק בתחום הזה.
זאב פרידמן: חשוב לציין שראשית דבר הדרישה לאישור של רופא מומחה, זה סיפור שלא תמיד כל-כך קל לקבל אותו.
תמר פינקוס: ועולה - - -
זאב פרידמן: וכשקופת-החולים לא מוכנה להוציא חוות-דעת, והם אומרים: המקסימום שאנחנו מוכנים לתת - - -
כרמל שאמה-הכהן: מה אתה מציע שיהיה?
זאב פרידמן: מה שאני מציע: אם רופא - - -
כרמל שאמה-הכהן: הרי צריך גם איזו אסמכתה רצינית.
זאב פרידמן: אסמכתה רצינית, אני לא חושב.
זאב פרידמן: בדיוק באותו אופן שבו מאשרים לאנשים להיכנס למכון הכושר, וזה אישור של רופא, - -
יעל כהן-שאואט: רופא משפחה.
זאב פרידמן: - - אם רופא המשפחה, שהוא זה שמכיר את הבן-אדם, ומחליט שהוא, מתאים לו או לא מתאים לו, הוא זה שיקבע אם הוא יכול להמשיך להתאמן או לא.
יואל חסון: הערה חשובה.
יואל חסון: הוא זה שאישר, והוא גם זה שיכול להגיד שלא.
יואל חסון: למה אתה מסתמך עליו כשהוא מאשר, ואתה לא מסתמך עליו כשהוא - - -?
תמר פינקוס: זה שהתיר הוא זה שיאסור.
תמר פינקוס: הם מוכנים - - -
גיא בלנקשטיין: אני מסתמך עליו כי זה החוק.
גיא בלנקשטיין: יש כרגע ועדה בכנסת שדנה בביטול הדרישה לאישור רפואי, כי ישראל היא אחת המדינות – אולי הבודדה בעולם – שדורשת אישור רפואי.
גיא בלנקשטיין: כי בכל מקום אחר בעולם אומרים - -
זאב פרידמן: על אחת כמה וכמה שצריך - - - שהוסמך.
גיא בלנקשטיין: - - שאם לבן-אדם יש לחץ דם או שמענו, יש לו בעיה, שילך למקום מנוטר, ושנקבע על-פי חוק שצריך להיות בו דפיברילטור להחייאה; מדריך שעבר קורס עזרה ראשונה, מחובר לשח"ל.
גיא בלנקשטיין: המקום היחיד שאתה רוצה שיתאמנו האנשים הלא בריאים זה במקומות שלנו.
גיא בלנקשטיין: ולא ירוצו בים, ואם קורה משהו אף-אחד לא יכול לטפל בהם.
גיא בלנקשטיין: עכשיו, היום, לצערי, כמו שהילד שלי חולה, לקבל אישור רופא, זה באמת.
גיא בלנקשטיין: אני לא רוצה – אתה נתת המון ערך לחתימת רופא.
גיא בלנקשטיין: אבל היום לקבל חתימת רופא, לא לעשות שום-דבר, זה באמת, אני בטלפון, משיג דרך הטלפון לקופת-החולים, בלי שאף רופא שם יכיר אותי.
תמר פינקוס: זה בגלל הסדר שיש עם משרד החינוך, שהם מוכנים שכשילד חולה, שתאשר את זה אחות, ושלא יתחילו לרוץ לרופאים.
תמר פינקוס: לא כך כשיש למישהו שבר או סרטן או לחץ דם.
תמר פינקוס: ואז כשרופא נותן את זה – הרופא שאישר לעלות על המכונה, הוא זה שיאסור לעלות על המכונה.
תמר פינקוס: באמת.
גיא בלנקשטיין: עם כל המקרים האלה, רופא מומחה - - -
יואל חסון: חבר'ה, באיסור שימוש בחדר-כושר לאדם חולה, הרופא לא כותב – הוא מצונן או הייתה לו שפעת.
יואל חסון: הוא צריך לכתוב דברים שיש בהם משמעות: האיש שבר את הרגל; לאיש יש בעיה בגב; לאיש יש לחץ דם; לאיש, שלא נדע, יש סרטן או מחלה אחרת.
יואל חסון: אני לא מכיר הרבה רופאים – גם לא רופא משפחה, שאתם עשיתם מזה קצת שוק – שיכתוב כזה דבר אם זה לא נכון.
יואל חסון: זה לא כמו צינון ושפעת.
גיא בלנקשטיין: הם לא כותבים את הסיבה, כי, קודם-כל, יש סודיות רפואית.
גיא בלנקשטיין: הם לא יכולים לכתוב למה.
גיא בלנקשטיין: כשכותבת ששבר ברגל זה קל, באמת אין צורך בסודיות רפואית.
תמר פינקוס: תצטרכו לסמוך על החיסיון הרפואי כשהרופא חושב שאי-אפשר.
גיא בלנקשטיין: שכרופא מומחה כותב את זה, אז אנחנו באמת מאמינים כי זה מומחה.
גיא בלנקשטיין: והיום למי שיש בעיה, רופא מומחה – הוא לא משלם על חוות-דעת בשביל זה.
תמר פינקוס: מה אתה אומר?
זאב פרידמן: אז היום יש הרבה מאוד רופאים מומחים כשהם רופאי משפחה, יש לא מעט כאלה.
גיא בלנקשטיין: אין בעיה.
גיא בלנקשטיין: עם החותמת, זה רופא עם מומחיות.
גיא בלנקשטיין: הרי גם קיבלנו שגניקולוג נתן אישור למישהו ששבר את הרגל.
גיא בלנקשטיין: מה הקשר?
קריאה: אוהו.
עמיר פרץ: הופה.
עמיר פרץ: זה גניקולוג מעניין.
יואל חסון: השאלה איך הוא שבר את הרגל.
תמר פינקוס: לזה תפנו - - -
גיא בלנקשטיין: לגבר ששבר את הרגל, נתן גניקולוג אישור רפואי שהוא לא יכול להתאמן בחדר-כושר.
יואל חסון: אולי זה - - -
גיא בלנקשטיין: עכשיו, אני שואל אותך מה הקשר, וזה בדיוק מה שדיברתי קודם.
גיא בלנקשטיין: כולנו מכירים מספיק - - -
תמר פינקוס: אל תעשו את הרפואה מושחתת עד כדי כך.
תמר פינקוס: יש - - -
גיא בלנקשטיין: אל תעשי את בעלי המועדונים למושחתים, גברתי.
חנה וינשטוק-טירי: אבל למה זה קשור להצעת חוק - - - בחוק הגנת הצרכן?
חנה וינשטוק-טירי: לא בהסדרה ספציפית של מכון כושר.
הילה דוידוביץ-בלומנטל: זה כבר הופך להיות - - -.
הילה דוידוביץ-בלומנטל: כבר ממש יוצא מהעקרונות - - -
כרמל שאמה-הכהן: מה, אתם לא רוצים להיכנס - - -?
יואל חסון: מה, חבר הכנסת אחמד טיבי לא מבין ברגל שבורה?
חנה וינשטוק-טירי: על הנושא של האישור הרפואי?
כרמל שאמה-הכהן: אז מה להגיד?
כרמל שאמה-הכהן: מה לכתוב?
קריאה: שהוא רופא.
זאב פרידמן: אישור רופא.
קריאה: זה הכול.
זאב פרידמן: ועל אחת כמה וכמה אם תבוטל ההוראה, משום שהפרשנות הנכונה שאם רופא הוא זה שיכול לאפשר לבן-אדם להתאמן ואנחנו מסירים את זה, או שקיים חשש שזה יוסר, על אחת כמה וכמה שצריכים לקבוע הוראה מפורשת, פוזיטיבית, - -
חנה וינשטוק-טירי: אבל למה אתה מדבר על זה?
זאב פרידמן: - - שכשרופא מחליט שלא, דווקא בגלל מה - - -
חנה וינשטוק-טירי: אנחנו מדברים על האפשרות לבטל בכל - - -
תמר פינקוס: אם יסבור מכון הכושר שהרופא שנתן הוא גניקולוג, והוא לא יכול לדבר על גב; או שהאישור הזה מזויף – שיתבע את הזה בתביעה.
עמיר פרץ: אדוני.
עמיר פרץ: אדוני היושב-ראש, אפשר להציע הצעה?
כרמל שאמה-הכהן: אני אגיד לך, כל אדם שילך - - -
עמיר פרץ: יש לי הצעה שתפתור לך את הבעיות, תאמין לי.
כרמל שאמה-הכהן: אני אתן לך.
כרמל שאמה-הכהן: כל אדם שילך לאורטופד ויגיד לו: תשמע, כואב לי הגב, אני לא יכול לזוז, כואב לי הגב.
כרמל שאמה-הכהן: הוא יחשוש מלהגיד לו תמשיך להתאמן.
תמר פינקוס: אני מכירה כאלה אורטופדים, אבל הוא בודק.
תמר פינקוס: הוא לא אומר - - -
כרמל שאמה-הכהן: מה יש לו לבדוק?
כרמל שאמה-הכהן: זה גב.
כרמל שאמה-הכהן: כאבי גב.
תמר פינקוס: לפעמים הוא אומר לו: מצוין שאתה עושה את זה.
תמר פינקוס: להיפך, אני ממליץ לך לעשות את זה שלוש פעמים בשבוע.
כרמל שאמה-הכהן: לא נראה לי שהוא ייקח סיכון.
עמיר פרץ: אני הולך לעיקרון של חברי, חבר הכנסת יואל חסון, שהפה שהתיר הוא הפה שיאסור.
עמיר פרץ: בעיקרון.
עמיר פרץ: אם האישור ניתן על-ידי רופא המשפחה, הביטול יינתן גם על-ידי רופא המשפחה.
עמיר פרץ: אבל נוסיף סעיף שאומר: היה והמכון מגיע מסיבותיו למסקנה שהאישור הזה איננו תקף, מסיבה כזו או אחרת, רשאי המכון לבקש חוות-דעת נוספת על חשבון המכון.
עמיר פרץ: אם המכון רוצה, שישלח אותו לאורטופד - -
אבי אלמוג: זה מייתר - - -
עמיר פרץ: רגע, סליחה.
עמיר פרץ: - - אז הם ישקלו פעמיים.
כרמל שאמה-הכהן: אבל זה מייתר.
כרמל שאמה-הכהן: זה מייתר את כל - - -
עמיר פרץ: מה "מייתר"?
גיא בלנקשטיין: - - - משהו אחד:
גיא בלנקשטיין: אנחנו הולכים לכל-כך הרבה - - -
עמיר פרץ: אבל חביבי, כמה כאלה יש לך?
עמיר פרץ: אתם מדברים כאילו כל היום.
עמיר פרץ: תגיד לי, עד כדי כך אנשים – אתה יודע מה, אני מתחיל לחשוד בכם.
עמיר פרץ: אני הייתי עד עכשיו אתכם.
עמיר פרץ: מה זה, כולם מחפשים סיבות לברוח?
עמיר פרץ: הולכים - - -?
גיא בלנקשטיין: הגיעו חמישה נציגים - - -
עמיר פרץ: אז עזבו את זה חבר'ה, מה קורה לכם?
עמיר פרץ: כמה כאלה יש לכם שרוצים ללכת?
אבי אלמוג: לשמחתנו מעט מאוד.
אבי אלמוג: לכן, אנחנו - -
עמיר פרץ: אז זה מספיק.
יעל כהן-שאואט: נו, אז על מה אנחנו נלחמים?
אבי אלמוג: - - לא מבינים בשביל מה כל - - -
עמיר פרץ: אז יהיו חמישה איש שינצלו את הרפואי וילכו.
אבי אלמוג: אבל בשביל מה כל דבר, חברי הכנסת, בשביל מה כל דבר לתוך החוק: מה הרופא אמר, מה ההוא אמר, מה זה אמר.
אבי אלמוג: כולנו - - - מבקשים.
יעל כהן-שאואט: אתם רוצים להכניס - - -
תמר פינקוס: הם רוצים - - -
אבי אלמוג: תנו לנו להתנהל מול הלקוחות.
אבי אלמוג: בכל דבר אני ארוץ לו עם החוק, והוא ירוץ לי עם החוק.
אבי אלמוג: כולנו ננפנף כל היום, אחד לשני, עם החוק.
הילה דוידוביץ-בלומנטל: אפשר לקבוע את זה בתקנות.
אבי אלמוג: - - - יהיה כתוב בחוק או לא כתוב?
גיא בלנקשטיין: - - - לשנה.
אבי אלמוג: תן לי להסתדר עם הלקוח.
אבי אלמוג: אני יודע להסתדר איתו.
עמיר פרץ: הוא בא להתעמל, חבר'ה.
אבי אלמוג: זה נכון.
עמיר פרץ: תנו לו להתעמל.
עמיר פרץ: יאללה, בואו נתקדם.
כרמל שאמה-הכהן: יקירי, אני בנקודה הזו לא שוכנעתי.
כרמל שאמה-הכהן: אתם תהיו בבעיה, לדעתי, עם אישור רופא.
כרמל שאמה-הכהן: אני לא רגוע.
גיא בלנקשטיין: - - - אם אני לא בסדר, ההוא יתקוף אותי.
גיא בלנקשטיין: אני לא יכול להתמודד עם הפייסבוק.
כרמל שאמה-הכהן: זו נקודה רגישה - - -
עמיר פרץ: יאללה, נו, אז תתקדם.
עמיר פרץ: בוא נלך על זה.
גיא בלנקשטיין: - - - בכלל.
גיא בלנקשטיין: הם קיבלו - - -
כרמל שאמה-הכהן: רגע, אז בואו נסכם: היה לנו פטירה.
כרמל שאמה-הכהן: היה לנו מעבר דירה.
הילה דוידוביץ-בלומנטל: למה שכל זה לא יהיה בתקנות?
כרמל שאמה-הכהן: יהיה בתקנות.
הילה דוידוביץ-בלומנטל: בתקנות.
הילה דוידוביץ-בלומנטל: זה לא מתאים לחקיקה - - -.
הילה דוידוביץ-בלומנטל: בתקנות ששר התעשייה, המסחר והתעסוקה יקבע נסיבות - - -
כרמל שאמה-הכהן: יש דברים שהם ברורים.
אבי אלמוג: מישהו פעם שמע על תלונה שרופא אישר, ואנחנו?
אבי אלמוג: - - -, יש לך תלונה כזאת של רופא שהמליץ לבטל מנוי, ואני לא נתתי לו.
תמר פינקוס: זה לא אתה ספציפית.
תמר פינקוס: יש לי תלונה של חולת סרטן שהביאה תעודת רופא וביקשה להשתחרר ולבטל, ואמרו לה שהיא צריכה לעבור ועדה שלהם כי הם לא מאמינים לתעודה.
גיא בלנקשטיין: תפרסמו את השם של המועדון הזה בכל מודעה, וגם תחרימו אותו.
תמר פינקוס: אני גם לא רוצה להגיד לכם את השם, כי - - -
כרמל שאמה-הכהן: את יודעת?
כרמל שאמה-הכהן: לא, לא, אני בכלל לא מתבייש.
אורי אריאל: הם צריכים להתבייש, ואתם צריכים לפרסם שמות של מועדונים כאלה.
אבי אלמוג: ואם יש תלונה אחת כזאת – חס-וחלילה, היא תלונה רעה מאוד – - - - לגזור על כולנו.
תמר פינקוס: הלוואי והייתה אחת.
כרמל שאמה-הכהן: אז אמרנו ככה: פטירה.
כרמל שאמה-הכהן: מעבר דירה.
אתי בנדלר: מעבר דירה זה בעייתי, אדוני.
אתי בנדלר: צריכים לומר באיזו - - -
עמיר פרץ: לא צריך מעבר דירה.
עמיר פרץ: בשביל מה מעבר דירה?
יוליה שמאלוב-ברקוביץ: - - -, באמת.
יוליה שמאלוב-ברקוביץ: מה זה פה?
עמיר פרץ: מה בן-אדם עובר בתוך חודשיים?
עמיר פרץ: בן-אדם מתכנן לעבור דירה תוך שלושה חודשים?
עמיר פרץ: מה הסיפור הזה, מעבר דירה?
יוליה שמאלוב-ברקוביץ: עליית מחירי הדלק, אין לו כסף להגיע.
הילה דוידוביץ-בלומנטל: זה פשוט לא מתאים לחקיקה ראשית.
הילה דוידוביץ-בלומנטל: זה לא מתאים לחקיקה ראשית לכתוב פטירה, מעבר דירה.
הילה דוידוביץ-בלומנטל: זה מגוחך.
הילה דוידוביץ-בלומנטל: זה הופך את החוק לכזה - - -
חיים פרנקל: שבן-אדם ישלם את מה שהוא התחייב.
הילה דוידוביץ-בלומנטל: - - - זה חוק של - - -
עמיר פרץ: אז מה את רוצה לעשות?
חיים פרנקל: - - - פער.
חיים פרנקל: שישלם את הפער.
כרמל שאמה-הכהן: אתם מתנגדים לזה?
כרמל שאמה-הכהן: אני יורד מזה אם אתם מתנגדים לזה.
חנה וינשטוק-טירי: לא מתנגדים.
חנה וינשטוק-טירי: אבל אפשר לעשות - - -, לקבוע מקרים שבהם - - -
הילה דוידוביץ-בלומנטל: נסיבות שבהן לא - - -
אבי אלמוג: אבל יש.
אבי אלמוג: וכל בן-אדם יכול לבחור לצאת.
יוליה שמאלוב-ברקוביץ: אני חושבת שהם צודקים.
יוליה שמאלוב-ברקוביץ: אם החלטנו שמשרד התעשייה, המסחר והתעסוקה יחליט מה האחוז הסופי - - -
אתי בנדלר: לא, לא, לא הוחלט.
יוליה שמאלוב-ברקוביץ: אמרנו 10%.
אתי בנדלר: האחוז נקבע כאן, והם יוכלו לבדוק - - - את התקנות.
קריאה: בעוד שנה.
יוליה שמאלוב-ברקוביץ: אז שיבוא ויבדוק את התקנות.
עמיר פרץ: היועצת המשפטית, אפשר להציע לך נוסח?
חנה וינשטוק-טירי: אפשר לחזור לנוסח של דמי-הביטול?
כרמל שאמה-הכהן: על הנסיבות המיוחדות?
עמיר פרץ: שהוא אומר שנסיבות מיוחדות שהינן מפאת נסיבות של כוח עליון, הן יהיו הנסיבות.
עמיר פרץ: שלום על ישראל.
עמיר פרץ: זו פטירה, זו מחלה.
עמיר פרץ: זה דברים כאלה וזהו.
כרמל שאמה-הכהן: אגב, מה שנתון לפרשנות לא שווה פה.
עמיר פרץ: זו לא פרשנות פה.
תמר פינקוס: ואם הוא עובר דירה?
עמיר פרץ: מעבר דירה, עם כל הכבוד, זה דבר שמתכננים שנה, שנתיים, שלוש.
אבי אלמוג: אנחנו מדברים על עסקה של שנה.
חיים פרנקל: כן?
חיים פרנקל: אז מה הבעיה שהוא ישלם את ה-20% האלה.
כרמל שאמה-הכהן: לא נכנסנו לזה, עזוב.
כרמל שאמה-הכהן: בוא, תחשוב - - - עד הישיבה הבאה.
כרמל שאמה-הכהן: קח פרק על הסיפור הזה.
עמיר פרץ: בישיבה הבאה.
כרמל שאמה-הכהן: טוב, אנחנו מצביעים על - - -
חנה וינשטוק-טירי: אפשר לחזור בדיוק על דמי-הביטול?
חנה וינשטוק-טירי: זאת אומרת, מה בדיוק צריך צרכן לשלם כשהוא מבטל?
אתי בנדלר: אני אנסה.
אתי בנדלר: זה יותר ברמה של – תסלחו לי על הביטוי – קשקושים.
אתי בנדלר: אבל אני אנסה בכל זאת לראות מה יוצא מכאן.
חנה וינשטוק-טירי: אוקיי.
חנה וינשטוק-טירי: גם בסדר.
כרמל שאמה-הכהן: לא, אני לא מצביע על קשקושים.
כרמל שאמה-הכהן: עקרונות.
אתי בנדלר: עקרונות, טוב.
אתי בנדלר: עוסק יהיה חייב להציע אפשרות, הן למנוי חודשי והן לשנתי.
אתי בנדלר: ובלבד שמחיר המנויים החודשיים כפול 12 לא יעלה על מחיר מנוי שנתי בתוספת 10%.
כרמל שאמה-הכהן: לא כפול 12.
אתי בנדלר: סך-כל.
כרמל שאמה-הכהן: סך-כל.
אתי בנדלר: סך המנויים החודשיים לשנה.
אתי בנדלר: לא יעלה על מחיר מנוי שנתי בתוספת 10%.
אתי בנדלר: עכשיו, השאלה היא האם אתה עדיין עומד על ההצעה שעוסק יהיה חייב לפרסם מחירון, שבו מחיר לכל חודש, כשהמחיר יכול להיות שונה בין חודשי השנה ובלבד שהוא יהיה חייב לאפשר מנוי לכל חודש במחיר שפרסם.
כרמל שאמה-הכהן: רק אם הוא מתמחר את זה שונה.
כרמל שאמה-הכהן: אם הוא לא מתמחר את זה שונה, אז הוא לא צריך לפרסם.
כרמל שאמה-הכהן: מבינה?
יואל חסון: רק אם התמחור שונה.
כרמל שאמה-הכהן: אם הוא תמחר את החודשים שלא באופן שווה - - -
עמיר פרץ: רשאי המכון לקבוע לוח-תעריפים שנתיים לפי חודש-בחודשו.
כרמל שאמה-הכהן: לא, חודשי.
יואל חסון: חודשי.
עמיר פרץ: לוח-תעריפים, חודש-בחודשו.
הילה דוידוביץ-בלומנטל: אבל אם זה מחיר של ועד עובדים, למשל, אז החודש יחשב לפי המחיר של ועד העובדים, נכון?
הילה דוידוביץ-בלומנטל: לא של צרכן רגיל.
עמיר פרץ: מה זה מחיר של ועד עובדים?
הילה דוידוביץ-בלומנטל: אם יש מחיר מיוחד למשטרה, מחיר שנתי ומחיר חודשי - - -
חיים פרנקל: את זה נספוג גם?
חיים פרנקל: גם וגם?
גיא בלנקשטיין: מה הקשר - - - למחיר רגיל?
עמיר פרץ: אני אגיד לך, עשינו את זה, לא - - -
הילה דוידוביץ-בלומנטל: אז זה מה שרציתי לשאול, האם - - - חודש יהיה ביחס - - -
כרמל שאמה-הכהן: אני אגיד לך למה היא התכוונה.
עמיר פרץ: מה, היא תעשה גם הנחה, תעשה גם חלוקה ו-.
עמיר פרץ: באמת, חבר'ה.
אתי בנדלר: סליחה, כפי שמסתמן לא נצליח לגמור את הדיון היום.
אתי בנדלר: אנחנו ננסה לכתוב משהו.
גיא בלנקשטיין: - - - ועד רוצה מחיר יותר טוב ממה - - - של אנשים.
גיא בלנקשטיין: אז אני - - -
כרמל שאמה-הכהן: נו, מותר לך לתת לו הנחה.
אורי אריאל: אבל איך תשווה אותו?
אורי אריאל: לאיזה חודש תשווה אותו?
עמיר פרץ: אבל היא אומרת שאז - - -.
עמיר פרץ: הביטול לא יהיה פר התעריף החודשי הקבוע, אלא פר התעריף - - -
הילה דוידוביץ-בלומנטל: מה זה משנה?
הילה דוידוביץ-בלומנטל: אבל השאלה אם - - - חודש של ההסדר או - - -
יואל חסון: כל ההסכמים מול ועדים, - -
עמיר פרץ: אל תיכנס לזה.
יואל חסון: - - אל תיכנס לזה, אדוני היושב-ראש.
הילה דוידוביץ-בלומנטל: אבל הוא צרכן לפי הגדרתו בחוק הגנת הצרכן.
הילה דוידוביץ-בלומנטל: מה זה.
עמיר פרץ: אבל הוא קיבל הנחה.
יואל חסון: זה כמו עסקה עם עסק אחר.
יואל חסון: זה שני עסקים - - -
כרמל שאמה-הכהן: מה שאת אומרת שלוועד יהיה קנס הרבה יותר גדול, כי אם הוא קיבל הנחה.
עמיר פרץ: לא, ההיפך.
עמיר פרץ: היא אומרת לך: קח את התעריף.
עמיר פרץ: תקשיב למה שהיא אומרת: קח את התעריף שהם השיגו הנחה, ותקבע מקסימום תוספת של 10%.
עמיר פרץ: - - -, ואני לא חושב שזה נכון.
כרמל שאמה-הכהן: אבל מה שאתה אומר - - -
עמיר פרץ: אנחנו נכנסים - - -
כרמל שאמה-הכהן: חבר הכנסת פרץ, רגע.
כרמל שאמה-הכהן: תן לדבר.
כרמל שאמה-הכהן: מה שאתה אומר – כמי שהיה אחראי על כמה ועדים – שאם ועד עשה עסקה עם מכון כושר, ואחד מחברי הוועד החליט שהוא לא מרוצה ורוצה לבטל – כולם נשארו ורק הוא רוצה לבטל – הקנס שהוא ישלם יכול להיות כפול ומשולש.
עמיר פרץ: טוב מאוד.
יוליה שמאלוב-ברקוביץ: - - - איך קוראים לו?
עמיר פרץ: מה העניין?
עמיר פרץ: כמו שהוא ידע לנצל את כוחו כדי להפחית את ה-40%, - -
עמיר פרץ: - - שיידע.
עמיר פרץ: שיבדוק טוב לפני שהוא חותם.
עמיר פרץ: יש לו מספיק יועצים.
יואל חסון: לא הייתי נכנס לזה.
עמיר פרץ: מה ניכנס גם לעניין הזה?
עמיר פרץ: עכשיו אל תגיד לי שאתה מודאג מזה שקופת הוועד תתרוקן.
כרמל שאמה-הכהן: לא, אני אגיד לך אבל מה - - -
עמיר פרץ: אז בוא נתקדם.
יוליה שמאלוב-ברקוביץ: מר עופר עיני יעשה שביתה בשבילו.
הילה דוידוביץ-בלומנטל: אבל זה לא רק ועד - - -
כרמל שאמה-הכהן: אני אגיד לך אבל איפה הבעיה: - -
כרמל שאמה-הכהן: - - יש מחיר למנוי שנתי, ואני נתתי לך הנחה על המנוי השנתי.
כרמל שאמה-הכהן: מה קורה אם אתה מבטל?
כרמל שאמה-הכהן: עם ההנחה.
הילה דוידוביץ-בלומנטל: סטודנט, למשל.
עמיר פרץ: אז יש את התעריף החודשי.
כרמל שאמה-הכהן: אז ההנחה צריכה להיות גם על החודשי.
כרמל שאמה-הכהן: זה מה שהיא - - -
עמיר פרץ: יש את התעריף החודשי, הוא הקובע.
עמיר פרץ: הוא נקודת המוצא.
גיא בלנקשטיין: - - - לסטודנטים - - -
הילה דוידוביץ-בלומנטל: החודשי של מישהו שהוא לא סטודנט?
הילה דוידוביץ-בלומנטל: חודשי של מישהו שהוא לא סטודנט.
עמיר פרץ: לא, לא, לא, סליחה, ההנחה היא לסטודנט.
עמיר פרץ: הסטודנט ביטל, הוא חוזר למחיר הקבוע.
עמיר פרץ: שידעו שיש מנוף.
עמיר פרץ: שירגישו גם שזאת הנחה אמיתית.
עמיר פרץ: יש הנחה, שווה 250 שקל - - -
כרמל שאמה-הכהן: אתה מוכן לעשות את זה בדוגמה מספרית, כדי להבין את המשמעות?
עמיר פרץ: תראה, 250 שקל - - -
יואל חסון: תקשיב, אני גם לא סגור.